વિનય શાહ અને ભાર્ગવી શાહે દિલ્હી અને નેપાળમાં આશરો મેળવ્યો હોવાની ચર્ચા વચ્ચે સીઆઇડી ક્રાઇમના ડીજીપી આશિષ ભાટીયાના માર્ગ દર્શન હેઠળ ડીઆઇજી સચિન બાદશાહે એસઆઇટીની રચના કરી તપાસ શરૂ કરી છે ત્યારે ત્રીજા દિવસે પણ અમદાવાદના મોટી સંખ્યામાં રોકાણકારો વસ્ત્રાપુર પોલીસ મથકે દોડી ગયા હતા વિનય શાહ અને ભાર્ગવી શાહે લોભામણી અને લલચામણી સ્કીમમાં જામનગરના ૨૦૦થી વધુ વ્યક્તિઓને ફસાવી લાખો રૂપિયા ખંખેરી લીધાના આક્ષેપ સાથે ૫૦ જેટલા રોકાણકારો જામનગર જિલ્લા પોલીસ વડા શરદ સિંધલને રજૂઆત કરી હતી.